
ÎN SECOLUL XXIX 
O zi din viaţa unui ziarist american în anul 2889 


Traducere, cuvânt înainte şi note de ION HOBANA 
Colecţia „Povestiri stiintifico-fantastice” 
Nr. 150, 1961 


Traducerea acestei povestiri a fost întocmită după 
versiunea publicată în culegerea postumă „Hier et 
demain” („Azi şi mâine”), sub titlul „Au XXIX-eme siecle. 
La journee d'un journaliste americain en 2889”. 


Oamenii acestui al 29-lea secol trăiesc în mijlocul unei 
necontenite feerii, fără să aibă aerul că-şi dau seama de 
asta. Sătui de minuni, ei rămân nepăsători în faţa acelora 
pe care progresul le iscă în fiecare zi. Totul li se pare 
firesc şi fără îndoială că ar aprecia mai mult civilizaţia 
noastră dacă ar compara-o cu trecutul, ca să poată 
măsura drumul străbătut. 

Oare nu li s-ar părea atunci de zece ori mai frumoase 
oraşele noastre moderne, cu bulevarde largi de o sută de 
metri, cu clădiri înalte de 300 de metri! şi având o 


1 Această înălţime a fost depăşită încă din al treilea 
deceniu al veacului nostru, o dată cu construirea lui Empire 
State Building din New York: 380 de metri, fără a pune la 
socoteală turnul de televiziune. De altfel, e foarte puţin 
probabil că oraşele viitorului vor arăta aşa cum şi le 
imaginează Jules Verne. Stranepotii noştri vor fi destul de 
înţelepţi pentru a trăi mai aproape de pământ, în clădiri de 
dimensiuni mai umane, înconjurate de parcuri şi grădini, aşa 
cum arată oraşele-satelit din jurul Moscovei. Să nu uităm că 
zgârie-norii au apărut ca o expresie a.. Business”-ului în 
arhitectură şi construcţii. Or, „business”-ul va înceta să existe 
cu mult înaintea secolului al XXIX-lea... 


temperatură constantă?, cu cerul brăzdat de mii de 
aerocare şi aeroomnibuze?? Ce însemnau pe lângă 
aceste oraşe, a căror populaţie atinge adesea zece 
milioane de locuitori“ satele, cătunele de-acum 1.000 de 
ani: Parisul, Londra, Berlinul, New Yorkul, târguşoare 
prost aerisite şi pline de noroi, în care circulau trăsuri 
trase de cai — da, de cai! să nu-ţi vină să crezi!... 

Dacă şi-ar putea închipui mersul defectuos al 
pacheboturilor şi al trenurilor — ciocnirile frecvente şi 
încetineala lor —, cât de mult ar pretui călătorii de astăzi 
aerotrenurile şi mai ales tuburile pneumatice aruncate 
de-a latul oceanelor care-i transportă cu o viteză de o 
mie cinci sute de kilometri pe oră! > 

În sfârşit, nu ne-am bucura mai mult de telefon şi de 
telefot* spunându-ne că străbunii noştri erau nevoiţi să 
se mulţumească cu aparatul antediluvian pe care-l 
numeau telegraf? 

Ciudat lucru! Aceste prefaceri surprinzătoare se bizuie 
pe principii foarte bine cunoscute străbunicilor noştri, 
care nu le foloseau însă de loc. Căldura, forţa aburilor, 
electricitatea există de când lumea. Oare nu susțineau 
savanții, încă de la sfârşitul secolului al XIX-lea, că 
singura diferenţă între forţele fizice şi chimice constă 
într-un anumit mod de vibraţie a particulelor eterice, 
propriu fiecăreia dintre aceste forte?...’ 


2 Cu instalaţii pentru menţinerea unei temperaturi 
constante sunt prevăzute, de pildă, sala de spectacole şi 
concerte a Palatului R.P. Române. Combinatul poligrafic „Casa 
Scânteii”, numeroase uzine şi fabrici din întreaga ţară. 

3 Avioanele şi elicopterele de astăzi. 

+ De pe acum, oraşul New York are, cu suburbiile, peste 14 
milioane de locuitori 

5 lată o realizare care a rămas încă de domeniul literaturii 
stiintifico-fantastice... 

* Notiune imaginară desemnând, cum vom vedea mai 
târziu, un aparat asemănător televizoarelor de astăzi. 

7 Formularea este, desigur, fantezistă, dar ar putea fi 


O data ce se făcuseră asemenea paşi uriaşi, 
recunoscându-se înrudirea tuturor acestor forţe, este de 
neconceput că a trebuit atâta timp pentru a se ajunge la 
determinarea fiecăruia dintre modurile de vibraţie care le 
diferenţiază. Este de neconceput că mijlocul de a trece 
direct de la un mod la altul şi de a le produce unul fără 
altul a fost descoperit foarte de curând. 8 

Totuşi lucrurile s-au petrecut astfel, şi abia în 2 790, 
acum o sută de ani, celebrul Oswald Nyer a ajuns la 
această descoperire. 

Un om mare, un adevărat binefăcător al umanităţii! 
Geniala sa descoperire a stat la temelia tuturor 
celorlalte! Ea a dat naştere unei pleiade întregi de 
inventatori, ajungând pana la extraordinarul nostru 
James Jackson. Acestuia din urmă îi datorăm noile 
acumulatoare care condensează, unele, energia razelor 
solare, altele, electricitatea înmagazinată în adâncurile 
globului pământesc, altele, în sfârşit, energia provenind 
dintr-o sursă oarecare (căderi de apă, vânturi, râuri şi 
fluvii etc.%). 

De la el ne-a rămas, de asemenea, transformatorul, 
care, supunându-se ordinului unei simple manete, 
extrage forţa vie din acumulatori şi o redă spaţiului sub 
formă de căldură, lumină, electricitate, putere mecanică, 


socotită ca o înşiruire vagă a descoperirilor actuale în 
domeniul energiei atomice şi termonucleare. 

8 Autorul dovedeşte o înţelegere surprinzătoare, deşi 
exprimată naiv, a unităţii materiale a lumii şi a faptului că 
nenumăratele forme de mişcare ale materiei se pot 
transforma una în alta. 

? Stim să folosim „energia razelor solare”, transformând-o 
direct în electricitate cu ajutorul fotosemiconductorilor. 
Căderile de apă şi vântul acţionează turbinele hidrocentralelor 
şi ale centralelor eoliene, în coca ce priveşte extragerea 
electricităţii „înmagazinate în adâncurile globului pământesc”, 
ceva asemănător fac savanții sovietici proiectând centrale 
electrice geotermice. 


după ce a folosit-o pentru acţiunea dorită. 

Da, progresul a început cu adevărat în ziua în care au 
fost create aceste două instrumente. Ele i-au dăruit 
omului o putere aproape nesfârşită. Întrebuinţările lor 
sunt nenumărate, îndulcind asprimea iernii cu ajutorul 
surplusului de căldură din timpul verii, ele au 
revoluţionat  agricultura!. Furnizand forţă motrice 
aparatelor de navigaţie aeriană, ele au determinat 
magnificul avânt al comerţului. Lor le datorăm producţia 
continuă de electricitate fără pile şi maşini!!, lumina fara 
ardere si incandescenţă!” şi, în sfârşit. Acest izvor 
nesecat de energie care a făcut să crească de sute de ori 
producţia industrială. 


x x x 
Ei bine, vom întâlni toate aceste minuni într-un palat 
fără seamăn — palatul „Earth Herald”, inaugurat de 


curând pe bulevardul 16.823. 

Ce-ar spune oare Gordon Bennett, fondatorul lui „New 
York Herald”, dacă ar renaşte astăzi şi ar vedea acest 
palat de marmură şi de aur, care aparţine ilustrului său 
strănepot Francis Bennett? 

S-au scurs treizeci de generaţii, şi „New York Herald” 
a rămas proprietatea familiei Bennett. Acum două sute 
de ani, când guvernul Statelor Unite! a fost transferat de 


19 De pe acum a fost găsit mijlocul de înmagazinare a 
caloriilor risipite de Soare în timpul verii, pentru a le folosi în 
anotimpurile reci. Acest lucru se obţine prin fixarea unei părţi 
din energia solară pe un gen special de acumulatori. 

11 Producem „electricitate fără pile şi maşini”, cu ajutorul 
termoelementilor şi al fotoelementilor. 

12 Lumina amintită de Jules Verne este realizată astăzi de 
lămpile cu descărcări în gaze. 

13 Aşa cum aratam şi în „Cuvântul înainte”, marele maestru 
al anticipatiei ştiinţifice nu dovedeşte aceeaşi clarviziune când 
se referă la evoluţia viitoare a societăţii umane. Pentru noi e 
limpede astăzi că nu numai „New York Herald”, dar şi întreaga 
orânduire capitalistă îşi va înceta existenţa într-o perioadă 
istorică destul de apropiată. 


la Washington la Centropolis, ziarul a urmat guvernul — 
dacă nu cumva guvernul a urmat ziarul! — şi şi-a 
schimbat titlul în „Earth Herald”!*. 

Sa nu vă inchipuiti că treburile au mers mai prost sub 
conducerea lui Francis Bennett. Dimpotrivă, noul director 
avea să insufle ziarului o putere şi o vitalitate fără 
seamăn, inaugurând jurnalismul telefonic. 

Cunoasteti acest sistem devenit posibil datorită 
răspândirii de neînchipuit a telefonului. In fiecare 
dimineaţă, în loc să fie tipărit ca în vechime, „Earth 
Herald” este transmis prin viu grai». Abonatii află ceea 
ce îi interesează printr-o scurtă convorbire cu un 
reporter, un om politic sau un savant. Cât despre 
cumpărătorii ocazionali, în schimbul câtorva centi, ei pot 
să afle cuprinsul ediţiei cotidiene într-unul dintre 
nenumăratele cabinete fonografice. 

Această inovaţie a lui Francis Bennett a galvanizat 
vechiul ziar. În câteva luni, clientela sa a ajuns la optzeci 
şi cinci de milioane de abonaţi. Averea directorului a 
crescut şi ea, treptat, până la treizeci de miliarde, cifră 
mult depăşită astăzi. 

Datorită acestor miliarde, Francis Bennett a putut să 
clădească noul său palat — uriaşa construcţie cu patru 
faţade, măsurând fiecare trei kilometri, al cărei acoperiş 
se află sub oblăduirea gloriosului steag cu şaptezeci şi 
cinci de stele al Confederaţiei!€. 


14 Mutându-se la Centropolis (Centrul Universului), „New 
York Herald” („Vestitorul New Yorkului”) şi-a schimbat numele 
în „Earth Herald” („Vestitorul Universului”) — încă o săgeata 
julesverniană la adresa potentatilor americani, care se erijau 
de pe atunci în diriguitori ai treburilor întregului glob 
pământesc. 

15 În loc de „jurnal telefonic”, ascultăm azi ,,radiojurnalul”. 

16 „Cuvîntul înainte” a arătat care este semnificaţia celor 
„şaptezeci şi cinci de stele”. Jules Verne a mai folosit această 
imagine pentru a demasca politica de cotropire a 
imperialismului american. In romanul „Insula cu elice” (1895) 


Francis Bennett, regele ziariştilor”, ar fi astăzi regele 
celor două Americi dacă americanii ar fi putut vreodată 
să accepte, un suveran oarecare. Nu vă vine să credeţi? 
Aflaţi atunci că ambasadorii tuturor statelor şi chiar 
miniştrii noştri se îmbulzesc la uşa lui, cersindu-i 
sfaturile, cerându-i aprobarea, implorând ajutorul 
atotputernicului său ziar. 

Incercati să numărați savanții pe care-i încurajează, 
artiştii pe care-i întreţine, inventatorii pe care-i 
subventioneaza...?° 

E o suveranitate obositoare, care cere o munca fara 
răgaz. Un om de-odinioară n-ar fi putut să reziste unui 
asemenea efort zilnic. Din fericire, oamenii de astăzi au o 
constituţie mai robustă, datorită progreselor igienei şi 
gimnasticii, care au făcut ca durata medie a vieţii să 
crească de la treizeci şi şapte la şaizeci şi opt de ani’? — 
datorită, de asemenea, alimentelor aseptice, în 
aşteptarea apropiatei descoperiri a aerului nutritiv, care 
ne va îngădui să ne hrănim... respirând”. 

Şi acum, dacă vreţi să ştiţi ce însemnează o zi din 
viaţa directorului ziarului „Earth Herald”, dati-va 
osteneala să urmăriți multiplele sale îndeletniciri de 


se spune: „...Statele Unite şi-au dublat numărul .stelelor 
pavilionului federal. Ele... şi-au anexat dominionul Canada 
piuă la marginile Mării Polare, provinciile mexicane, 
guatemaleze, hondurasiene, nicaragueze şi costaricane...” 

17 F, interesant de amintit că lui Gordon Bennett i se 
spunea ,,regele presei americane”. Probabil ca nu e singura 
trăsătură de unire între personajul real şi ipoteticul său 
strănepot din veacul al XXIX-lea... 

18 Ironia e evidentă dacă ne gândim la brevetul cumpărat 
cu trei dolari şi la inventatorul care a murit de foame. 

19 Durata medie a vieţii în U.R.S.S. Este de 69 de ani, 
crescând faţă de perioada dinainte de 1917 cu mai mult de 
trei decenii, adică atât cât îşi închipuia Jules Verne că va 
creşte într-un mileniu de capitalism. 

O glumă inspirată, pesemne, de „previziunile” fanteziste 
ale literaturii şi presei occidentale de la finele secolului trecut. 


astăzi, 25 iulie 2889. 
x x x 

În dimineata asta, Francis Bennett s-a sculat destul de 
prost dispus. Soţia sa e în Franța de o săptămână şi 
singurătatea a început să-l apese. De zece ani, de când 
sunt căsătoriţi, e pentru prima oară că d-na Edith 
Bennett, „professional beauty”?!, lipseşte atât de mult de 
acasă. De obicei, două sau trei zile sunt de ajuns pentru 
desele ei călătorii în Europa, şi în special la Paris, de 
unde-şi cumpără pălăriile. 

Cum s-a trezit, Francis Bennett pune deci în funcţiune 
fonotelefotul, ale cărui fire duc până la palatul său de pe 
Champs-Elysees. 

Telefonul îmbinat cu telefotul: încă o cucerire a epocii 
noastre!?? Daca transmiterea vorbirii cu ajutorul 
curenților electrici e cunoscută de multă vreme, 
transmiterea imaginii este foarte recentă. O 
descoperire prețioasă — şi Francis Bennett il 
binecuvântează pe inventator când îşi zăreşte soţia 
reflectată într-o oglindă telefotică —, în ciuda distanţei 
uriaşe care-i desparte. 

Dulce privelişte! Uşor obosită după balul sau 
spectacolul din ajun, d-na Bennett e încă în pat. Cu toate 
că la Paris e aproape de ora prânzului, ea doarme, cu 
căpşorul său drăgălaş ascuns în dantelele pernei. 

Dar iat-o că se agită... buzele sale tremură... Visează 
oare?... Da, visează... Un nume se înfiripează pe buzele 
sale: „Francis... dragul meu Francis!” 

La auzul numelui său rostit de acest glas dulce, 
Francis Bennett devine dintr-o dată mai bine dispus. 


21 În traducere literală: „frumuseţe profesională”. 

22 Fonotelefotul există. El se numeşte astăzi videofon şi 
este alcătuit dintr-un aparat telefonic şi un ecran de televizor, 
pe care apare chipul interlocutorului. 

23 Transmiterea imaginilor a fost realizată pentru prima 
oară de Edouard Belin, care avea 13 ani în momentul apariţiei 
povestirii „În secolul XXIX”. 


Nevrând s-o trezească pe frumoasa adormită, el sare iute 
din pat şi intră în maşina de îmbrăcat.?* 

După două minute, fără să fi avut nevoie de ajutorul 
vreunui valet, maşina îl depune pe pragul birourilor sale, 
spălat, pieptănat, încălţat. Îmbrăcat şi încheiat la tot! 
nasturii, de sus până jos. Turneul cotidian poate să 
înceapă. 

Francis intră mai întâi în sala unde lucrează autorii de 
romane foileton. 

E o sală vastă, acoperită cu o mare cupolă 
translucidă, într-un colţ se află aparatele telefonice, în 
fata cărora cei o sută de literati ai ziarului citesc 
publicului pasionat o sută de capitole din o sută de 
romane. 

Zărindu-l pe unul dintre foiletonişti, care face o pauză 
de cinci minute, Francis Bennett îi spune: 

— Ultimul dumitale capitol e foarte bun, dragul meu, 
foarte bun! Scena în care tânăra taranca discută cu 
curtezanul sau câteva probleme de filosofie 
transcendentală dovedeşte o observaţie foarte fină. 
Nimeni n-a zugrăvit mai bine moravurile taranesti!?° 
Continuă, dragul meu Archibald! Mult curaj! Datorită 
dumitale, de ieri avem încă zece mii de abonaţi! 

Apoi, întorcându-se către un alt colaborator: 

— Domnule John Last, sunt mai puţin mulţumit de 
dumneata! Romanul nu-i veridic! Alergi prea repede spre 
final! Şi procedeele documentare? Trebuie să diseci, John 
Last, trebuie să diseci! în timpul nostru nu se scrie cu 
pana, ci cu bisturiul! Fiecare acţiune în viaţa reală este 
rezultanta unor gânduri fugare şi succesive, pe care 
trebuie sa le enumeri cu grijă pentru a crea o fiinţă vie! 


24 Autorul satirizează nu numai deviza oricărui businessman 
care se respectă: „Timpul este bani”, ci şi comoditatea, 
împinsă până la ultima limită, a unei clase parazitare. 

25 O intepatura la adresa literaturii de salon, care înlocuia 
zugrăvirea realistă a vieţi la tara cu scornituri idilice de genul 
celei aparţinând foiletonistului Archibald. 


Şi ce-i mai uşor, dacă te serveşti de hipnotismul electric, 
care dedublează omul şi separă cele două personalităţi 
ale sale!?° Priveşte-te trăind, dragul meu John Last! Imita- 
| pe confratele dumitale pe care-l complimentam 
adineauri! Foloseşte hipnotismul... Cum?... Spui că-l 
foloseşti?... Nu îndeajuns atunci, nu îndeajuns! 

După ce-a dat această mică lecţie, Francis Bennett îşi 
continuă inspecția şi trece în sala reportajului. Cei o mie 
cinci sute de reporteri, aşezaţi în faţa unui număr egal de 
telefoane, comunică abonaților noutăţile primite în 
timpul nopţii din cele patru colţuri ale pământului. 

Organizarea acestui incomparabil serviciu a fost 
descrisă adesea. În afară de telefon, fiecare reporter are 
în faţa lui o serie de comutatoare care-i îngăduie să 
obţină legătura cu una sau alta dintre liniile telefotice. 
Astfel, abonaților li se oferă nu numai relatarea 
evenimentelor, ci şi imaginea lor. Când e vorba de un 
fapt divers care s-a petrecut înainte de a fi descris se 
transmit momentele principale, obţinute cu ajutorul 
fotografiei intensive?’. 

Francis Bennett se adresează unuia dintre cei zece 
reporteri astronomici — un serviciu care se va dezvolta 
în urma recentelor descoperiri efectuate în lumea 
stelară: 

— Ei, Cash, ce noutăţi ai? 

— Am primit fototelegrame de pe Mercur, Venus şi 
Marte 78, 


26 Jules Verne satirizeaza aici abuzul de descrieri ale 
starilor sufletesti marunte si nesemnificative. lar in ceea ce 
priveste folosirea hipnotismului ca mijloc de creatie artistica, 
amintim ca unii scriitori occidentali se autostimuleaza 
înghițind doze masive de stupefiante, care joacă acelaşi rol. 

27 „Earth Herald” pare a fi mai mult un jurnal televizat decît 
unul telefonat. 

28 Pe vremea când scria povestirea de fata, Jules Verne 
cunoştea, desigur, comunicările lui Schiaparelli privind 
canalele de pe suprafaţa planetei Marte şi concluzia 


— Ultima e interesantă?... 

— Ni se anunţă o revoluţie în Imperiul Central, în 
favoarea reactionarilor liberali şi împotriva republicanilor 
conservatori. 

— Ca la noi!... Şi de pe Jupiter?... 

— Încă nimic. Nu izbutim să înţelegem semnalele 
jupiterienilor. Ori poate că semnalele noastre n-ajung 
până acolo?... 

— Asta te priveşte! Nu uita ca eşti direct răspunzător, 
domnule Cash! încheie Francis Bennett. 

Şi, foarte nemulţumit, trece în sala redacţiei ştiinţifice. 

Aplecaţi asupra maşinilor de calculat, treizeci de 
savanţi sunt absorbiți în rezolvarea ecuaţiilor de gradul 
nouăzeci şi cinci. Alţii se distrează cu formulele infinitului 
algebric si ale spaţiului cu douăzeci şi patru de 
dimensiuni?, aşa cum fac nişte elevi de scoala 
elementară cu cele patru operaţii ale aritmeticii. 

Francis Bennett îşi face apariţia printre ei ca o bombă: 

— Mi s-a spus că n-avem niciun răspuns de pe Jupiter. 
Mereu aceiaşi lucru!... Corley, de douăzeci de ani 
buchisesti aceasta planetă! Mi se pare că... 

— Ce să facem, domnule Bennett? se apără savantul 
interpelat. Optica lasă încă mult de dorit şi, chiar cu 


astronomului italian: „Aspectul lor ciudat (al canalelor — |.H.), 
regularitatea lor geometrică riguroasă ne fac să credem că au 
fost construite de către fiinţe inteligente, locuitori ai acestei 
planete”. Datorită izbânzilor cosmice ale Uniunii Sovietice — 
ultima şi cea mai impresionantă fiind lansarea staţiei 
interplanetare automate spre Venus — vom verifica într-un 
viitor apropiat ipoteza lui Schiaparelli şi a multor alţi savanţi. 

29 După cum se ştie, spaţiul are trei dimensiuni: lungime, 
lăţime, înălțime. Uneori se vorbeşte despre spaţiul 
cvadridimensional, considerându-se timpul drept o a patra 
dimensiune. 

„Spaţiul cu douăzeci şi patru de dimensiuni” nu e decât o 
noţiune fantezistă, menită să sugereze dezvoltarea ştiinţei în 
secolul 29 (ca şi „ecuaţiile de gradul nouăzeci şi cinci”). 


telescoapele noastre de trei kilometri...% 

— Auzi, Peer? îl întrerupe Francis, adresându-se 
vecinului lui Corley. Optica lasă de dorit!... Asta-i 
specialitatea dumitale, dragul meu! Puneti-va ochelari, 
ce naiba, puneti-va ochelari! 

Apoi, întorcându-se către Corley: 

— Dacă nu izbutim cu Jupiter, poate că lucrurile stau 
mai bine în ceea ce priveşte Luna?... 

— La fel de prost, domnule Bennett.. 

— Aici n-o să mai dai vina pe optică! Luna e de şase 
sute de ori mai aproape decât Marte?!. Cu care, totuşi, 
am stabilit un serviciu regulat de corespondenţă. Nu 
telescoapele ne lipsesc... 

— Nu, ci locuitorii! răspunde Corley, cu surâsul fin al 
savantului care jonglează cu necunoscutele. 

— Indraznesti să sustii că Luna-i nelocuită? 

— Cel putin pe fata întoarsă către noi. Cine ştie daca 
pe cealalta parte... 

— Există un mijloc foarte simplu de a ne lămuri... 

— Care anume? 

— Să întoarcem Luna! 

Şi savanții „uzinei” Bennett încep să lucreze cu râvnă 


3° Concepţia despre progresul multiplicator îi joacă aici un 
renghi autorului. De fapt, creşterea dimensiunilor 
instrumentelor optice duce ia diminuarea puterii lor 
separatoare şi, deci, a limpezimii imaginii. Atest lucru se 
datoreşte stării de agitaţie a atmosferei — „duşmanul 
creditar” al astronomilor. 

31 Nu se poate stabili un asemenea raport absolut între 
corpuri aflate în continuă mişcare. Rotindu-se pe orbitele lor, 
Luna şi Marte se află la o distanţă mereu schimbată faţă de 
Pământ: 360.000 — 409.000 de kilometri şi, respectiv, 
57.000.000 —100.000.000 de kilometri. 

Cum să ne explicăm pripeala autorului?... Poate că de astă 
dată nu l-a mai rugat pe prietenul său Garcet, profesor de 
matematici la Liceul „Henri IV”, să-i verifice calculele — aşa 
cum făcea de obicei. Sau poate că trebuie să punem totul pe 
seama ignoranței atotştiutoare a lui Francis Bennett... 


la proiectarea mijloacelor mecanice necesare pentru a 
întoarce satelitul nostru:?. 

Altfel, Francis Bennett are de ce să fie mulţumit. Unul 
dintre astronomii lui „Earth Herald” a izbutit sa 
determine coordonatele noii planete Gandini.** Această 
planetă se mişcă pe orbita sa în jurul Soarelui la o 
distanţă de douăsprezece trilioane opt sute patruzeci şi 
unu de bilioane, trei sute patruzeci şi opt de milioane, 
două sute optzeci şi patru de mii, şase sute douăzeci şi 
trei de metri şi şapte decimetri, în cinci sute şaptezeci şi 
doi de ani, o sută nouăzeci şi patru de zile, douăsprezece 
ore, patruzeci şi trei de minute, nouă secunde şi opt 
zecimi de secundă. Francis Bennett e încântat de 
această precizie. 

— Bravo! exclamă el. Grăbeşte-te să informezi 
serviciul reportaj. Ştii doar cât se pasionează publicul 
pentru problemele astronomice. Vreau ca această 
noutate să apară în numărul de astăzi! 

Inainte de a părăsi sala reporterilor, Francis Bennett 
trece şi pe la grupul special al celor însărcinaţi cu 
interviurile şi se adresează specialistului în personaje 
celebre: 

— Ai stat de vorbă cu preşedintele Wilcox? 

— Da, domnule Bennett Voi publica o informaţie cum 


32 Cu exact douăzeci de ani înaintea apariţiei acestei 
povestiri, alţi eroi ai lui Jules Verne — americanii Barbicane şi 
Nicholls şi francezul Ardan — priveau cealaltă parte a Lunii din 
interiorul proiectilului cosmic („În jurul Lunii”. 1869). Să fi 
renunţat autorul la ideea zborului interplanetar?... 

In orice caz, unul din craterele de pe faţa invizibilă a Lunii 
poartă azi numele lui Jules Verne — şi aceasta datorită 
rachetei cosmice sovietice, care a dat ocol palidului nostru 
satelit şi a făcut posibilă contemplarea imaginii lui integrale. 

3338 Planeta Gandini este pur fantezistă. În 1930 avea să fie 
descoperită ultima planetă a sistemului nostru solar, Pluton, 
care gravitează pe orbita sa la o distanţă de 5.899,1 milioane 
de kilometri, în 247.697 de ani. 


că boala lui este, fără îndoială, o dilatare a stomacului şi 
că urmează cu cea mai mare conştiinciozitate un 
tratament de spalaturi. 

— Perfect. Şi afacerea asasinului Chapmann? Ai stat 
de vorba cu juratii care trebuie sa se intruneasca la 
tribunal? 

— Da. Toti sunt convinsi de vinovatia acuzatului, asa 
ca procesul nici nu va mai ajunge în fata lor: Chapmann 
va fi executat înainte de a fi condamnat... 

— Perfect!... Perfect!... 

Sala învecinată, vastă galerie lungă de jumătate de 
kilometru, e consacrată publicităţii — şi e lesne de-nteles 
ce trebuie să fie publicitatea unui ziar ca „Earth Herald”. 
Ea aduce în medie trei milioane de dolari pe zi. De altfel, 
graţie unui sistem ingenios, publicitatea se face într-o 
formă cu totul nouă. Brevetul invenţiei a fost cumpărat 
cu trei dolari, de la un nenorocit care a murit de foame. E 
vorba despre nişte afişe proiectate pe nori, afişe ale 
căror dimensiuni sunt atât de mari încât pot fi văzute de 
pe teritoriul unei întregi regiuni. Din amintita galerie, o 
mie de proiectoare trimit spre nori aceste anunţuri 
imense, reproducându-le în culori... 

Dar acum, intrând în sala publicităţii, Francis Bennett 
vede că mecanicii stau cu braţele încrucişate lângă 
proiectoarele inactive. Se informează... Drept răspuns, i 
se arată cerul senin. 

— Da, e timp frumos, murmură el. Ce-i de făcut? Dacă 
ar fi vorba de ploaie, am putea s-o producem!** Dar ne 


34 Această idee revine în romanul „Uimitoarea aventură a 
misiunii Barsac”, publicat după moartea lui Jules Verne. În 
care ploaia artificială, provocată cu ajutorul aparatelor 
electrice, fertilizează un colt de deşert african, prefăcându-l 
într-un înfloritor oraş-grădină. 

Experiențele care. Se fac astăzi pornesc de la principiul 
condensării picăturilor de ploaie din nori. Se folosesc în acest 
scop zăpada carbonică, iodura de argint, clorura de calciu etc. 
In U.R.S.S. şi R.P. Chineză s-au obţinut astfel ploi puternice, pe 


trebuie nori, nu ploaie!... 

— Da... nişte nori albi şi frumoşi! întăreşte mecanicul- 
şef. 

— Ei bine, domnule Samuel Mark, te vei adresa 
redacţiei ştiinţifice, serviciul meteorologic. Le vei spune 
din partea mea să se ocupe serios de problema norilor 
artificiali. Nu putem rămâne mereu la discretia vremii! 

35 


x k xk 


După ce-a terminat inspecția diferitelor secții ale 
ziarului, Francis Bennett trece în sala de recepţie, unde-l 
aşteaptă ambasadorii si miniştrii plenipotentiari 
acreditaţi pe lângă guvernul american. Aceşti domni au 
venit să ceară sfaturile atotputernicului director. 

— Cu ce vă pot fi de folos, domnule? îl întreabă el pe 
consulul Angliei. 

— Ar fi de ajuns ca „Earth Herald” să pornească o 
campanie în sprijinul nostru... 

— In legătură cu ce anume? 

— Pur şi simplu pentru a protesta împotriva anexării 
Marii Britanii de către Statele Unite. 

— Pur şi simplu! exclamă Francis Bennett, ridicând din 
umeri. O anexare care a avut loc acum o sută cincizeci 
de ani! Oare domnii englezi nu se vor împăca niciodată 
cu gândul că ţara lor a devenit colonie americană, printr- 
o îndreptăţită întoarcere a lucrurilor?...2° E o nebunie 
curată! Cum a putut să creadă guvernul dumneavoastră 
că aş începe această campanie antipatriotică?... 

— Domnule Bennett, doctrina lui Monroe cere ca 
America să fie a americanilor, dar numai America şi 


suprafeţe mari şi cu o durată de câteva ceasuri. 
35 In diferite tari se încearcă şi crearea unor nori artificiali. 
3° Francis Bennett se referă la faptul că, odinioară, teritoriul 
Americii de Nord era împănat cu colonii engleze, până la 
proclamarea independenţei lor sub numele de Statele Unite (4 
iulie 1776). 


nu... 

— Anglia nu este decât una dintre coloniile noastre, 
domnule, una dintre cele mai frumoase colonii! Să nu vă 
închipuiţi că vom renunţa vreodată la ea! 

— Refuzati, deci? 

— Refuz! Si daca insistati, vom face sa se nasca un 
casus belli*®, pe baza unui simplu interviu al unuia dintre 
reporterii noştri! 

— S-a sfârşit! murmură consulul copleşit. Regatul 
Unit, Canada şi Marea Britanie sunt ale americanilor... 
Australia şi Noua Zeelandă sunt independente! Din tot 
ceea ce a fost odată Anglia nu ne-a mai rămas nimic! 

— Nimic? ripostează Francis Bennett. Dar 
Gibraltarul??9 

x OK x 

În clipa asta sună de prânz. Încheind cu un gest 
audiența, directorul lui „Earth Herald” iese din sala de 
recepţie, se aşează pe un fotoliu rulant şi, peste câteva 
minute, se află în sufrageria situată la un capăt al 
palatului, la o distanţă de un kilometru. 

Masa este rânduită. Francis Bennett ia loc. Are la 
îndemână o serie de robinete şi, chiar în faţa lui, se 
rotunjeşte oglinda unui fonotelefot, în care apare 
sufrageria palatului său de la Paris. Cu toată diferenţa de 


37 James Monroe, al cincilea preşedinte ale Statelor Unite 
(între 1817 şi 1825). A lansat faimoasa doctrină care respinge 
orice intervenţie europeană în treburile Americii. Inca de pe 
vremea lui Jules Verne, această doctrină a început să fie 
folosită ca un suport teoretic al imixtiunii imperialiştilor din 
Statele Unite în treburile interne ale ţărilor din America 
Centrală şi de Sud. 

Una dintre ultimele şi cele mai flagrante manifestări ale 
doctrinei Monroe o constituie campania dezlantuita de 
guvernul Statelor Unde împotriva poporului cuban, care şi-a 
luat soarta în propriile sale mâini. 

38 Motiv de război. 

3 O nouă „poantă” julesverniană: suprafaţa Gibraltarului e 
de cinci kilometri pătraţi! 


oră, domnul şi doamna Bennett s-au înţeles să 
prânzească în acelaşi timp. Nimic nu-i mai plăcut decât 
să fii astfel împreună, în ciuda distanţei, să vezi şi să fii 
văzut, să conversezi cu ajutorul aparatelor fonotelefotice. 

Dar sufrageria de la Paris e goală. 

„Edith a întârziat — îşi spune Francis Bennett. O, 
punctualitatea femeilor! Totul progresează, în afară de 
asta!”... 

Şi, făcând aceasta prea întemeiată reflecţie, el 
deschide unul dintre robinete. 

Ca toţi oamenii avuti ai epocii noastre, Francis 
Bennett a renunţat la bucătăria domestică şi s-a abonat 
la marea „Societate de alimentare la domiciliu”. Această 
societate distribuie, printr-o reţea de tuburi pneumatice, 
cele mai variate feluri de mâncare“. E un sistem 
costisitor, fără îndoială, dar mâncărurile sunt mai 
gustoase... 

Francis Bennett prânzeşte deci singur, nu fără 
oarecare strângere de inimă. Tocmai îşi ispraveste 
cafeaua, când doamna Bennett apare în oglinda 
telefotului. 

— De unde vii, scumpa mea Edith? o întreabă Francis 
Bennett. 

— De unde vin?... De la modistă!... Anul acesta sunt 
nişte pălării adorabile! Nici nu mai seamănă a pălării... 
sunt nişte bolți, nişte cupole!... Probabil că m-am pierdut 
puţin în admiraţia lor!... 

— Atât de putin, scumpa mea, încât am isprăvit prân- 
zul... 

— Atunci du-te, prietene... du-te la ocupațiile tale, 
suspină doamna Bennett. Eu mai am de făcut o vizită la 
croitor. 

Croitorul nu-i altul decât celebrul Wormspire, cel care- 


“© Această idee avea o largă răspândire la sfârşitul secolului 
trecut. Ea poate fi întâlnită, de pildă. In romanul de anticipație 
„Secolul douăzeci” de A. Robida, apărut în a doua jumătate a 
veacului al XIX-lea. 


a spus atât de judicios: „Femeia nu-i decât o chestiune 
de forme!” 

Francis Bennett sărută obrazul doamnei Bennett pe 
oglinda telefotului şi se îndreaptă spre fereastră, unde îl 
aşteaptă aerocarul. 

— Unde merge domnul? întreabă aeroconductorul. 

— Să vedem... am ceva timp... Condu-mă la fabricile 
mele de acumulatoare de pe Niagara. 

Aerocarul, minunat aparat construit pe principiul „mai 
greu decât aerul’*?, se avântă în spaţiu cu o viteză de 
şase sute de kilometri pe oră. Sub el defilează oraşele cu 
trotuarele lor mobile, care transportă pe trecători de-a 
lungul străzilor“, câmpurile acoperite cu o reţea de fire 
electrice ca o imensă pânză de păianjen. 

După jumătate de ceas, Francis Bennett se află la 
fabricile sale de pe Niagara. Aici, după ce utilizează forţa 
cascadelor pentru a produce energie, vinde sau 
închiriază această energie consumatorilor. 

Încheindu-şi vizita, el se întoarce la Centropolis prin 
Philadelphia, Boston şi New York. Aerocarul îl lasă acasă 
în jurul orei cinci. 

x x x 

În sala de aşteptare a lui „Earth Herald” e multă lume. 
Solicitatorii pândesc întoarcerea lui Francis Bennett 
pentru audiența zilnică. Sunt inventatori în căutare de 
capital, oameni de afaceri care propun operaţii excelente 
(dacă ar fi să-i credem). Trebuie să ştii să alegi dintre 
aceste propuneri diverse: să le respingi pe cele rele, să 


* Jules Verne a fost un apărător înfocat ai acestui principiu, 
într-o vreme în care văzduhul era brăzdat doar de baloane şi 
dirijabile „mai uşoare decât aerul”. Să ne amintim, de pildă, 
romanul „Robur Cuceritorul”. Duelul dintre „Albatrosul” lui 
Robur şi dirijabilul „Go Ahead” este o alegorie a luptei dintre 
partizanii celor două principii. lar izbânda „Albatrosului” 
prefigurează izbânda aparatelor de zbor mai grele decât aerul. 

42 Omenirea se mulţumeşte, deocamdată, cu escalatoarele 
metrourilor. 


te cântăreşti pe cele îndoielnice, să le accepti pe cele 
bune. 

Francis Bennet îi expediază repede pe cei ale căror 
idei sunt inutile sau impracticabile. 

Unul are de gând să reînvie pictura, această artă 
ajunsă la o asemenea decădere încât „Angelus” de Millet 
a fost vândut cu cincisprezece franci“, şi asta datorită 
progreselor fotografiei în culori, inventată la sfârşitul 
secolului al XX-lea de japonezul Aruziswa-Riochi- 
Nichome-Sanjukamboz-Kio-Baski-Ku, al cărui nume e pe 
toate buzele. ** 

Altul se laudă că a descoperit bacilul biogen, care ar 
trebui să-l facă pe om nemuritor. 

Un chimist susţine că a descoperit un nou corp, 
Nihilium, care costă numai trei milioane de dolari 
gramul.*° 

Un medic îndrăzneţ pretinde ca posedă un 
medicament special împotriva guturaiului... 

Toţi aceşti visători sunt daţi afară fără întârziere. 

Alţii se bucură de o primire mai favorabilă, şi în primul 
rând un tânăr a cărui frunte înaltă dovedeşte o vie 
inteligenţă. 

— Dacă altădată se credea că există şaptezeci şi cinci 


43 „Angelus” de Jean Francois Millet (1815—1875) este una 
dintre capodoperele picturii franceze şi universale. 

44 Una dintre putinele carente de informare ale lui Jules 
Verne. De fapt, primele încercări de a obţine fotografii în culori 
le-a făcut fizicianul englez James Maxwell (1831 —1879), 
urmat de francezii Antoine-Cesar Becquerel (1788—1878) şi 
Gabriel Lippmann (1845—1921). In ceea ce priveşte situarea 
în timp a invenţiei adăugăm că |. F. Usaghin, laborant la 
Institutul de fizică al Universităţii din Moscova, a prezentat 
fotografii în culori la Congresul internaţional de la Paris din 
1900 (deci începutul şi nu sfârşitul secolului al XX-lea). 

45 Un gram de radiu, cel mai scump metal cunoscut pe 
pamiut, costă 16.000—2 1.000 de dolari. 


de corpuri simple“, spune el, astăzi acest număr a fost 
redus la trei. Ştiţi aceasta, domnule? 

— Bineînţeles, răspunde Francis Bennett. 

— Ei bine, sunt pe punctul de a reduce aceste trei 
corpuri la unul singur. Dacă fac rost de bani, în câteva 
săptămâni reuşesc. 

— Şi-atunci?... 

— Atunci voi putea determina absolutul“?. 

— Şi care va fi consecinţa acestei descoperiri? 

— Voi crea cu uşurinţă orice materie — piatră, lemn, 
metal, fibrină... 

— Te pomeneşti că eşti în stare să creezi şi o fiinţă 
umană!... 

— În întregime... îi va lipsi doar sufletul!% 

— Doar atât? ripostează ironic Francis Bennett, 
angajându-l totuşi pe tânărul chimist în redacţia 
ştiinţifică a ziarului. 


4 Potrivit legii periodicitatii elementelor, descoperită de 
Dmitri Mendeleev (1834-1907), în natură există 92 elemente. 
Li se adaugă elementele create pe cale artificială şi numite 
„transuraniene”, deoarece sunt mai grele decât uraniul. În 
total, până acum sunt cunoscute 102 elemente. 

47 Potrivit teoriei moderne despre structura materiei, se 
poate considera că nucleele tuturor elementelor sunt 
compuse din nuclee de hidrogen, ceea ce ar corespunde 
oarecum cu afirmaţia acestui personaj julesvernian. Este 
posibil ea ideea să-i fi fost sugerată autorului de tabloul lui 
Mendeleev. In privinţa descoperirii „absolutului”, aceasta este 
o aberaţie a „tânărului cu fruntea înaltă”. 

48 Literatura de anticipație occidentală jonglează astăzi cu 
posibilitatea creării unor asemenea roboţi, numiţi în general 
androizi. Spre deosebire însă de tânărul inventator al lui Jules 
Verne, părinţii spirituali ai androizilor îi înzestrează pe aceştia 
nu numai cu scânteia inteligenţei, ci şi cu instincte şi 
sentimente, ajungând să prezică transformarea oamenilor în 
sclavi ai făpturilor artificiale. Aceasta demonstrează teama de 
progres a unora dintre reprezentanții  suprastructurii 
capitaliste. 


Un al doilea inventator, întemeindu-se pe experienţe 
datând din secolul al XIX-lea şi deseori reînnoite de 
atunci, vine cu ideea de a muta un oraş întreg dintr-o 
dată“. 

Este vorba, în speţă, de oraşul Saaf, situat la 
cincisprezece mile de ţărmul mării. El ar putea fi 
transformat în staţiune balneară după ce ar fi transportat 
pe litoral pe şine de cale ferată. Asta ar duce la o enormă 
creştere a valorii terenurilor acoperite cu construcţii sau 
pe care s-ar putea înălța construcţii noi. 

Cucerit de idee, Francis Bennett consimte să participe 
la această afacere cu jumătate din capital. 

— După cum ştiţi, domnule, îi spune un al treilea 
postulant, datorită acumulatorilor şi transformatorilor 
solari şi tereştri, am reuşit să nivelăm anotimpurile. Eu 
vreau să facem ceva mai mult. Să transformăm în 
căldură o parte din energia de care dispunem şi să 
trimitem această căldură în regiunile polare pentru a topi 
gheturile*°... 

— Lasa-mi planurile dumitale si revino peste opt zile! 
îi răspunde Francis Bennett. 

În sfârşit, un al patrulea savant aduce vestea că una 
dintre problemele care pasionează întreaga lume are să- 
şi capete dezlegarea chiar în seara asta. 

Se ştie că acum un secol o experienţă îndrăzneață a 
atras atenţia publicului asupra doctorului Nathaniel 
Faithburn. Partizan convins al hibernării umane, adică al 


a În zilele noastre se efectuează mutarea unor clădiri de 
interes istoric, folosind, bineînţeles, alte mijloace decât cele 
fanteziste imaginate de Jules Verne. 

°° O idee seducătoare, care a devenit realizabilă datorită 
descoperirii şi folosirii energiei atomice (vezi povestirea 
„Sistemul celor 21 de sori” de lon Marin Sadoveanu, apărută 
în nr. 115 al Colectiei „Povestiri stiintifico-fantastice”). Ea 
trebuie însă abordata cu multă prudenţă, ţinând seama că 
topirea calotelor polare ar face să se ridice cu mult nivelul 
oceanelor. 


posibilităţii de a suspenda funcțiunile vitale si de a le 
face să renască după un oarecare timp, el s-a hotărât să 
experimenteze pe propria lui piele eficacitatea acestei 
metode. După ce a indicat, prin testament olograf, 
operaţiile necesare pentru a fi readus la viaţă exact 
peste o sută de ani, el s-a supus unui frig de — 172°. 
Prefăcut într-un fel de mumie, dr. Faithburn a fost închis 
într-un cavou pentru perioada convenită”!. 

Şi iată că termenul expiră tocmai astăzi, 25 iulie 2889. 
| se propune lui Francis Bennett ca reanimarea aşteptată 
cu atâta nerăbdare să se desfăşoare într-una din sălile 
ziarului „Earth Herald”. In felul acesta, publicul va putea 
fi ţinut la curent clipă de clipă. 

Propunerea e acceptată şi, cum operaţia nu va avea 
loc înainte de ora zece seara, Francis Bennett se întinde 
pe un şezlong în salonul de audiții. Apoi, întorcând un 
buton, el stabileşte legătura cu „Central Concert”.°? 

După o zi atât de plină de evenimente e o adevărată 
desfătare să asculti operele celor mai buni dintre 
maeştrii noştri, alcătuite — după cum se ştie — dintr-o 
succesiune de formule armonico-algebrice! 

Cufundat într-un fotoliu, Francis Bennett, aproape în 
extaz, nu-şi dă seama că s-a întunecat. Dar iată că se 


51 Scăderea simtitoare a temperaturii corpului omenesc 
este folosită cu succes în anumite operaţii dificile. Nu e vorba 
însă de „suspendarea funcţiunilor vitale”, ci de încetinirea 
metabolismului pentru o scurtă perioadă de timp. 

E adevărat ca literatura de anticipație si chiar unii oameni 
de ştiinţă vehiculează ideea aplicai îi acestei metode, într-o 
formă oarecum asemănătoare celei descrise aici, la zborurile 
interstelare. Suspendand funcțiunile vitale sau, mal precis, 
reducându-le la o pâlpâire cvasiimperceptibilă, astronauții se 
vor putea sustrage, în bună măsură, acţiunii timpului — lucru 
neapărat necesar pentru a înfrunta cascadele de ani-lumină 
care ne despart de celelalte sisteme solare ale galaxiei 
noastre. 

52 Este vorba, pesemne, despre sala centrală de concerte a 
oraşului Centropolis. 


deschide o uşă. 

— Cine e? tresare el, atingând un comutator aflat la 
îndemână. 

Îndată, printr-o zguduire electrică produsă asupra 
eterului, aerul devine luminos”. 

— A, dumneata esti, doctore! se linişteşte Francis 
Bennett. 

— În persoană, răspunde doctorul Sam, care vine să-şi 
facă vizita cotidiană (abonament anual). Cum vă simtiti? 

— Bine. 

— Cu atât mai bine... Să vedem limba! (O priveşte la 
microscop.) Curată... Şi pulsul? (îi ia pulsul cu un pulso- 
graf, asemănător instrumentelor care înregistrează 
trepidatiile solului>*.) 

— Excelent!... Pofta de mancare? 

— Aşa Si aşa. 

— Da... stomacul! Nu mai merge bine! îmbătrâneşte! 
Va trebui neapărat să vi-l inlocuim! °° 

— Vom vedea, răspunde Francis Bennett. 
Deocamdată, iei masa cu mine! 

În timpul cinei, se stabileşte din nou cu Parisul 
comunicaţia fonotelefotică. De data aceasta, doamna 
Bennett e la masă, iar dineul, agrementat cu glumele 


5 O enuntare fantezistă a principiului pe baza căruia 
funcţionează lămpile actuale cu lumină rece. 

+ „Pulsograful” prefigurează aparatele de astăzi pentru 
măsurarea tensiunii arteriale. Asemuirea lui eu seismografele 
(„instrumente care înregistrează trepidaţiile solului”) nu e 
tocmai potrivită şi se datoreşte lipsei unor alţi termeni de 
comparaţie în vremea scrierii acestei povestiri, după cum şi 
examinarea limbii lui Bennett la microscop este o exagerare 
involuntară, dacă nu chiar cu intenţii umoristice. 

5 Sunt cunoscute experienţele cu adevărat senzaţionale 
ale savanților sovietici care au izbutit să transplanteze capul, 
inima, plămânii şi alte organe importante de la un animal la 
altul. Nu este departe ziua când vom izbuti să efectuăm 
asemenea operaţii şi la oameni. 


doctorului Sam, e foarte plăcut. 

— Când crezi c-o să te întorci la Centropolis, scumpa 
mea Edith? o întreabă Francis Bennett, la sfârşit. 

— Plec chiar acum. 

— Prin tub sau cu aerotrenul? 

— Prin tub. 

— Atunci vei fi aici... 

— La ora unsprezece şi cincizeci şi nouă de minute. 

— Ora Parisului? 

— Nu! Ora Centropolisului. 

— Atunci pe curând şi vezi să nu pierzi plecarea! 

Tuburile submarine, prin care se vine din Europa în 
două sute nouăzeci şi cinci de minute, sunt într-adevăr 
preferabile aerotrenurilor, care nu fac decât o mie de 
kilometri pe ora...°° 

x OK x 

Doctorul a plecat, promitand că se va întoarce pentru 
a asista la reanimarea confratelui său Nathaniel 
Faithburn. Francis Bennett trece în birou şi se apucă să 
verifice operaţiile financiare de peste zi. O operaţie 
extrem de dificilă când e vorba de o întreprindere ale 
cărei cheltuieli zilnice se ridică la opt sute de mii de 
dolari. Din fericire, progresele mecanicii moderne 
uşurează simţitor efortul cerebral. Cu ajutorul piano- 
calculatorului electric“, Francis Bennett îşi isprăveşte 
repede treaba. 

Era şi timpul. Abia a apăsat pe ultima clapă a 
aparatului totalizator, când e chemat în salonul unde are 
loc experienţa. Se îndreaptă imediat într-acolo şi e primit 
de un numeros cortegiu de savanţi, cărora li s-a alăturat 
doctorul Sam. 

Sicriul cu corpul lui Nathaniel Faithburn e aşezat pe o 


5 „viteza avionului cu reacţie TU-124, care este un 
adevărat „aerotren” prin dimensiunile sale şi prin numărul 
mare de pasageri pe care-i transportă. 

57 O prefigurare a maşinilor de calcul electrice şi, poate, 
electronice... 


masă, în mijlocul sălii. Telefotul este pus în funcţiune. 
Lumea întreagă va putea să urmărească diversele faze 
ale operaţiei. 

Se deschide sicriul... Este scos corpul lui Nathaniel 
Faithburn... E ca o mumie — galben, rigid, uscat. Dacă-l 
loveşti, răsună ca o bucată de lemn... Este supus 
căldurii... electricităţii... Niciun rezultat... Se încearcă 
hipnotismul... Sugestia... Nimic nu poate veni de hac 
acestei stări ultra-cataleptice. 

— Ce se aude, doctore Sam? se interesează Francis 
Bennett. 

Doctorul se apleacă asupra corpului şi-l examinează 
cu cea mai mare atenţie... Introduce apoi, printr-o 
injecție hipodermică, câteva picături din faimosul elixir 
Brown-Sequard, care este încă la modă... 

Mumia e mai mumificată ca oricând. 

— Cred că hibernarea a durat prea mult, răspunde dr. 
Sam. 

— Ah! Ahl... 

— Si ca Nathaniel Faithburn e mort! 

— Mort? 

— Cum nu se poate mai mort! 

— Şi de când a murit? 

— De când? reia doctorul Sam. De o sută de ani... de 
când a avut proasta idee de a se lăsa congelat din 
dragoste pentru stiinta!... 

— Lata o metoda care are neaparat nevoie sa fie 
perfectionata, mediteaza Francis Bennett. 

— Acesta e cuvântul: perfectionata, încheie doctorul 
Sam, în timp ce comisia ştiinţifică de hibernare se 
retrage cu povara sa funebră. 

x OK x 


Medicul şi fiziologul francez Charles-Edouard Brown- 
Sequard (1817—1894) este unul dintre creatorii „opoterapiei”, 
metodă terapeutică întemeiată pe utilizarea organelor şi 
sucurilor organice animale pentru a trata deficientele 
aceloraşi organe la oameni. 


Insotit de doctorul Sam, Francis Bennett se întoarce în 
camera sa şi, cum pare foarte obosit după o zi atât de 
încărcată, doctorul îl sfătuieşte să facă o baie înainte de 
culcare. 

— Ai dreptate, doctore. Asta mă va reconforta. 

— Intru totul, d-le Bennett şi, dacă doriţi, pot să 
comand baia la plecare... 

— Nu-i nevoie, doctore. Baia e totdeauna pregătită şi 
nici măcar nu trebuie să mă deplasez din camera mea. 
Atingând acest buton, baia se va pune-n mişcare şi-o vei 
vedea prezentându-se singură, cu apa încălzită la o 
temperatura de 370.5 

Francis Bennett apasă pe buton. Un zgomot surd se 
naşte, creşte, ia proporţii... Apoi una dintre uşi se 
deschide şi baia apare, lunecând pe şine... 

Cerule! în timp ce doctorul Sam îşi acoperă faţa, din 
baie se aud tipete de pudoare înspăimântată... 

Sosită de o jumătate de ceas prin tubul transoceanic, 
doamna Bennett se află în baie... 

x OK x 

Mâine, 26 iulie 2889, directorul lui „Earth Herald” îşi 
va reîncepe turneul de douăzeci de kilometri prin 
birourile sale. lar seara, când totalizatorul îşi va încheia 
socotelile, beneficiul se va cifra la două sute cinci zeci de 
mii de dolari, cu cincizeci de mii mai mult ca astăzi. 

E bună meseria de ziarist la sfârşitul secolului al XXIX- 
lea!60 


°° Vezi punctul 24. 

6° O ultimă înţepătură adresată, fără îndoiala, nu lui 
Francis, ci lui Gordon Bennett, despre care acelaşi Anatole 
France spunea, cu ironia lui caracteristică: „E cinstit în afaceri 
şi generos. De altfel, sunt bani câştigaţi fără osteneală...” 


